אנדור פטרדי

אנדור פטרדי (במקור פולק, בהונגרית: Peterdi Andor; שופורניה, 28 מאי 1881 – בודפשט, 27 במרץ 1958) היה משורר, מתרגם, עיתונאי יהודי-הונגרי.<ref>[https://www.geni.com/people/Andor-Adolf-Peterdi/6000000002003961300 אנדור פטרדי] באתר GENI</ref>

== ביוגרפיה ==
אנדור פולק נולד במשפחה יהודית כבנם של קלמן פולק, קצב ושל אנה הכט. הוריו עברו לסרד, ילדותו עברה עליו שם וסיים במקום שלוש כיתות בבית ספר יסודי. ב-1889 התגרשו הוריו ואביו עבר לבודפשט. בשנת 1890 נשלח הילד בן ה-9 אל אביו, על חשבון מועצת הכפר, כדי לגדלו וללמדו. בבודפשט הוא התחיל שוב את לימודיו בשלוש הכיתות היסודיות ולמד גם את השפה ההונגרית.

ב-1893 עברה גם אמו לבודפשט, ומאחר שגם היא נאלצה לעבוד כל היום לפרנסתה, מסרה את בנה כשוליית אופה, שם למד עד המחצית הראשונה של 1894-1895; אחר כך הפך לשוליית חייט; עם זאת, בשנת 1896 עזב את המקצוע הזה וצעד ברגל לווינה, משם נשלח חזרה לבודפשט על חשבון המדינה ונכנס לעבוד בבית מסחר לבדים. עם זאת, אביו מסר אותו לחבר קצב כשולייה ב-1898 והוא נשאר שם עד 1901. לפני שחרורו מחניכותו היה חולה במשך כשנה.

ב-1902 בילה את הקיץ במישור ההונגרי הגדול ובספטמבר נרשם לבית הספר למשחק של תיאטרון הקומדיה של בודפשט, אותו סיים את ב-1904. באותה השנה שינה פולק את שם משפחתו לפטרדי. גם השחקן ינה בלשה (מקודם שווייגר) לימד אותו והוא זה שפרסם את כרך השירה הראשון שלו. פטרדי הפך לעיתונאי ב-1905 וב-1909 נשא לאישה את המשוררת ז'ני וארנאי (מקודם: אאוגניה וייס)<ref>[https://archivum.mtva.hu/photobank/item/MTI-FOTO-MytwT05zUk5hV2JYNEVCTDJlMjBKZz09 צילום בביתם בשנת 1956]</ref> שנולדה בכפר ההונגרי נג'וואז'ון בו נולד גם טדי קולק, לימים ראש עיריית ירושלים. פטרדי כתב מאמרים שפורסמו בנפסבה ובעיתוני שמאל אחרים. הוא הפך לחבר באגודת פטפי ב-1916, אך עד מהרה התפטר. הוא היה חבר גם ב"אגודת מיקייביץ (Mickiewicz) ההונגרית", שמטרתה הייתה לטפח את יחסי הונגריה-פולין.<ref>[http://library.hungaricana.hu/hu/view/PRGYK_ActaP_2011/?pg=202&layout=s Gerencsér Tibor: A Magyar Mickiewicz Társaság második évtizede. A Magyar Mickiewicz Társaság tagjainak névsora. In: Acta Papensia XI (2011) 3-4. 195-199. o.], library.hungaricana.hu.</ref> בין שתי מלחמות העולם עבד כסוחר אמנות, וכתביו פורסמו בכתב העת החשוב "עתיד יהודי". משנת 1942 היה פעיל בתנועת ההתנגדות האנטי נאצית הקטנה בהונגריה. הוא שרד את השואה ובתום מלחמת העולם השנייה בשנת 1945 פרש עקב מחלתו. פטרדי תרגם את שיריו של המשורר הבלגי אמיל ורהארן<ref>[https://www.darabanth.com/en/online-auction/295/categories~Books/~500016/Emile-Verhaeren-versei-Forditotta-Peterdi-Andor-Bekescsaba-1917-Tevan-kiadas-78-p-Kiadoi~II1382309/ תרגום ספר השירה בהוצאת טבן]</ref> (בודפשט, 1917) וחלק מכתבי צ'כוב.

ילדיהם היו מיקלוש פטרדי, מריה פטרדי והצייר גאבור פטרדי.
קבריהם של ז'ני וארנאי, בעלה אנדור פטרדי ובתם [[מריה פטרדי בבודפשט<ref>[https://billiongraves.com/grave/Andor-Peterdi/14000893 באתר Billiongraves]</ref>]]

== כרכי השירה החשובים ==
* לבי (1904)
* שירים חדשים (1906)
* הארץ שרה (1919)
* ציפור בר ברוח הסתיו (1936)
* מסר (שירים נבחרים 1905–1955, 1957)

== ראו גם ==
* [http://www.multesjovo.hu/hu/aitdownloadablefiles/download/aitfile/aitfile_id/233/ שירי אנדור פטרדי]
* פרידייש קארינתי[http://epa.oszk.hu/00000/00022/00037/00920.htm : שירים מאת אנדור פטרדי]. ניוגט, 1909. מס' 15
*[http://baderech.hjm.org.il/Article.aspx/He/PeterdiGabor המוזיאון למורשת היהדות דוברת הונגרית. גאבור פטרד עם הוריו אנדור פטרדי וז'ני וארנאי.]
*[https://moly.hu/alkotok/peterdi-andor אנדור פטרדי] באתר moly.hu

== לקריאה נוספת ==
* [http://mek.niif.hu/00300/00355/html/ABC11587/12111.htm לקסיקון ביוגרפי הונגרי]
*[https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/p-77238/peterdi-andor-77444/ אנדור פטרדי] באתר Arcanum.hu
* [http://mek.oszk.hu/02200/02228/html/05/270.html אנדור פטרדי - תולדות הספרות ההונגרית מ-1905 עד 1919]
* יוז'ף סיניאי: חייהם ויצירותיהם של סופרים הונגרים. [http://mek.oszk.hu/03600/03630/html/p/p19682.htm אנדור פטרדי]

== קישורים חיצוניים ==

* 

== הערות שוליים ==

קטגוריה:משוררים יהודים הונגרים
קטגוריה:סופרים אסורים (הונגריה 1944)
קטגוריה:מתרגמים יהודים הונגרים
קטגוריה:ניצולי השואה
קטגוריה:עיתונאים יהודים הונגרים
קטגוריה:חברי אגודת פטפי
קטגוריה:הונגרים שנולדו ב-1881
קטגוריה:הונגרים שנפטרו ב-1958